b'\n_START_ARTICLE_\nAlgirdas Raslanas\n_START_PARAGRAPH_\nAlgirdas Raslanas (g. 1956 m. rugs\xc4\x97jo 9 d. Dusetose, Zaras\xc5\xb3 rajonas) \xe2\x80\x93 Lietuvos irkluotojas, pedagogas, sporto mokslininkas bei vadybininkas.\n_START_SECTION_\nBiografija\n_START_PARAGRAPH_\n1975 m. baig\xc4\x97 Prien\xc5\xb3 1-\xc4\x85j\xc4\x85 vidurin\xc4\x99 mokykl\xc4\x85. 1975\xe2\x80\x931979 m. studijavo Lietuvos k\xc5\xabno kult\xc5\xabros institute (LKKI), \xc4\xafgijo k\xc5\xabno kult\xc5\xabros d\xc4\x97stytojo diplom\xc4\x85. 1978\xe2\x80\x931979 m. Lietuvos irklavimo rinktin\xc4\x97s narys. 1979\xe2\x80\x931981 m. Kauno 38-osios vidurin\xc4\x97s mokyklos k\xc5\xabno kult\xc5\xabros mokytojas. 1981\xe2\x80\x931985 m. studijavo neakivaizdin\xc4\x97je aspirant\xc5\xabroje Leningrado k\xc5\xabno kult\xc5\xabros mokslinio tyrimo institute._NEWLINE_1981\xe2\x80\x931986 m. LKKI Irklavimo, buriavimo ir turizmo katedros d\xc4\x97stytojas. 1986\xe2\x80\x931989 m. Slidin\xc4\x97jimo, dvira\xc4\x8di\xc5\xb3 sporto ir \xc5\xa1audymo katedros ved\xc4\x97jas. 1987 m. Maskvos srities k\xc5\xabno kult\xc5\xabros institute apgyn\xc4\x97 pedagogikos moksl\xc5\xb3 kandidato disertacij\xc4\x85.  1989\xe2\x80\x931990 m. LKKI Bendrojo fakulteto dekanas. _NEWLINE_1990\xe2\x80\x931993 m. K\xc5\xabno kult\xc5\xabros ir sporto departamento (KKSD) prie LR Vyriausyb\xc4\x97s generalinis direktorius. 1993\xe2\x80\x931997 m. Respublikos sportinink\xc5\xb3 rengimo centro direktoriaus pavaduotojas. 1996 m. Lietuvos gyvenimo logikos partijos kandidatas \xc4\xaf LR Seimo narius. _NEWLINE_1997\xe2\x80\x932005 m. KKSD prie LRV generalinio direktoriaus pavaduotojas. 2002 m. VPU ir \xc5\xa0U apgyn\xc4\x97 habilituoto daktaro disertacij\xc4\x85. 2002 m. VPU K\xc5\xabno kult\xc5\xabros katedros profesorius. 2005\xe2\x80\x932009 m. KKSD prie LRV generalinis direktorius. Nuo 2008 m. UNESCO tarpvyriausybinio Fizinio lavinimo ir sporto vystymo komiteto narys. _NEWLINE_Moka rus\xc5\xb3, lenk\xc5\xb3, angl\xc5\xb3, pranc\xc5\xabz\xc5\xb3 kalbas.'